《释奠武成王乐章。奠币登歌》
唐代·于邵

管磬升，坛芗集。上公进，嘉币执。信以通，僾如及。

恢帝功，锡后邑。四维张，百度立。绵亿载，邈难挹。

作者简介：于邵[唐]（公元七一三年左右至七九三年左右）字相门，其先自代来，为京兆万年人。于邵约生于唐玄宗先天二年，约卒于德宗贞元九年，年八十一岁。天宝末，第进士。以书判超绝，补崇文校书郎。繇比部郎中，为道州刺史。未行，徙巴州，平獠民之乱。后以谏议大夫知制诰，进礼部侍郎。朝廷大典册，必出其手。德宗时，为太子宾客。与宰相陆贽不平，出为杭州刺史。久疾求告，贬衢州别驾。徙江州，卒。邵著有文集四十卷，（新唐书志及旧唐书本传）行于世。